# Carles Martínez

Carles Martínez (Terrassa, 1966) és un actor de cinema, teatre i televisió català.

## Trajectòria

Martínez es llicencià en Interpretació per l'Institut del Teatre i cursà estudis d'interpretació a The International School of Drama de Londres. En el món del teatre ha participat en més 100 obres i ha trepitjat escenaris catalans de renom com el Teatre Nacional de Catalunya, el Teatre Lliure i el Teatre Grec. També ha participat en nombroses sèries de televisió com Kubala, Moreno i Manchón, La memòria dels cargols, Laura, Lo Cartanyà o La sagrada família. Pel que fa a la pantalla gran, la seva participació ha estat més reduïda, nogensmenys ha interpretat personatges principals, com el de Lluís Companys a la pel·lícula 13 dies d'octubre, la qual obtingué el premi Gaudí a la millor pel·lícula per a televisió de 2016.
A l'inici del segle XXI va viure al municipi de Sant Cugat del Vallès i durant molts anys va interpretar el paper del rei Pere el Cerimoniós a l'obra de teatre local i nadalenca Pedra i sang. Actualment resideix a la localitat de Torredembarra.

## Obres
### Cinema

| Any | Títol | Personatge | Direcció |
| 1989 | Una dona al meu jardí | - | Octavi Martí i Antoni Padrós |
| 1989 | Tafalitats | Ell mateix | Ángel Alonso |
| 1990 | El botí | Meadows | Joan Minguell |
| 1991 | Els peixos argentats a la peixera | - | Carlos Atanes |
| 1995 | Die Falle | - | Michael Lähn |
| 1999 | La ciutat dels prodigis | - | Mario Camus |
| 2001 | Cabell d'Àngel | Client empresa | Enric Folch |
| 2009 | Xtrems | Cap concessionari | Abel Folk i Joan Riedweg |
| 2014 | El Cafè de la Marina | - | Sílvia Munt |
| 2015 | 13 dies d'octubre | Lluís Companys (de gran) | Carlos Marqués-Marcet |
| 2020 | La mort de Guillem | Guillem Agulló, pare de Guillem Agulló | Carlos Marqués-Marcet |

### Televisió

| Any | Títol | Personatge | Direcció | Emissora | Anotacions |
| 1996 | Estació d'enllaç | Jordi Bigues | - | TV3 | 1 episodi («Marisc») |
| 1998 | Laura | Felip | - | TV3 | 1 episodi |
| 1999 | La memòria dels Cargols | Batlle | Joan Lluís Bozzo i Eduard Cortés | TV3 | 26 episodis |
| 2002 | Psico express | Raül | Joan Lluís Bozzo, Eduard Cortés i Anna Rosa Cisquella | TV3 | 1 episodi («Decisions») |
| 2002 i 2005 | Jet Lag | - | T de Teatre i Cesc Gay | TV3 | 2 episodis («Mentides» i «Finques Mariona») |
| 2004 i 2005 | Porca misèria | Psicoterapeuta | Joel Joan | TV3 | 2 episodis («Errare humanum est» i «Boig per tu») |
| 2005-2007 | Lo Cartanyà | Anselmo | Xavier Bertran i Sergi Pompermayer | TV3 | 39 episodis |
| 2008 | Vinagre | Diversos personatges | Bruno Oro i Clara Segura | TV3 | 4 episodis |
| 2010-2011 | La sagrada família | Eduard Cabrera | Joan Lluís Bozzo | TV3 | 28 episodis |
| 2014 | Kubala, Moreno i Manchón | Senén | Kiko Ruiz Claverol i Abigail Schaaff | TV3 | 1 episodi («Justos i pecadors») |
| 2015 | El viatge de Companys | Lluís Companys (de gran) | Joan Gallifa i Antoni Tortajada | TV3 | Tota la sèrie |
| 2017 | El crac | Ell mateix | Joel Joan i Hèctor Claramunt | TV3 | 1 episodi («La gran tornada») |
| 2018 | El día de mañana | Secretari del Jutjat | Mariano Barroso i Alejandro Hernández | Movistar+ | 1 episodi |
| 2019 | Vida perfecta | Oftalmòleg | Leticia Dolera, Ginesta Guindal i Elena Martín | #0 | 1 episodi («Cuando todo se derrumba») |

## Referències

* 1 2 3 4 5 6 «Carles Martínez, actor». TVSantCugat.cat, 28-05-2020. [Consulta: 25 setembre 2020].
* ↑ Caballé, Cinta. «Premis Gaudí amb rostres santcugatencs». TotSantCugat.cat, 01-02-2016. [Consulta: 25 setembre 2020].